Baba in asblik in PTA-Oos gevind | Maroela Media
Die liggaam van 'n baba is Vrydagoggend in 'n asblik in Moreletapark, in Pretoria-Oos, in 'n asblik gevind.
Santi Steinmann, 'n woordvoerder van Netcare 911, het gesê 'n lid van die publiek het die gru-vonds in Jacquesstraat gemaak en dit by 'n plaaslike veiligheidsmaatskappy aangemeld. "Die baba was reeds dood toe paramedici by die toneel opgedaag het," het Steinmann gesê.
Dit is in die stadium nie bekend hoe oud die baba is nie. Die polisie ondersoek die saak.
Maroela Media het Donderdag berig 'n pasgebore babadogtertjie is vroeër die oggend in 'n drein in Oos-Londen in die Oos-kaap aangetref. Paramedici het 45minute lank op die toneel gespook om haar lewe te red, maar sy is later in die neonatale eenheid in die Frere-hospitaal oorlede. Lees meer hier.
baba Gauteng Pretoria
Die Here hoor my maar hierdie mense weet nie wat hulle doen nie, wat is besig om met die wereld te gebeur! Jy kan nie net 'n weerlose kind in 'n asblik smyt nie!!!!!!!!!!!!!